গান্ধী টুপি
গান্ধী টুপি (হিন্দি: गांधी टोपी) হল একটি সাদা সাইডক্যাপ (এমন টুপি যাকে ভাঁজ করে রাখা চলে)। এর সামনের ও পেছনের দিকটি তীক্ষ্ণ এবং মধ্যভাগ প্রশস্ত। এটি খাদি কাপড় দিয়ে তৈরি। ভারতীয় নেতা মহাত্মা গান্ধীর নামানুসারে এর নাম রাখা হয়েছে, তিনি ভারতের স্বাধীনতা আন্দোলনের সময় প্রথম এর ব্যবহারকে জনপ্রিয় করে তোলেন। সাধারণত ভারতীয় স্বাধীনতা সক্রিয় কর্মীরা এটি পরিধান করতেন, স্বাধীন ভারতে রাজনীতিবিদ এবং রাজনৈতিক কর্মীদের জন্য এটি একটি প্রতীকী ঐতিহ্য হয়ে উঠেছিল।